Lav et referat af nedenstående tekst:

Tekst:
Der har været mange problemer med supersygehuset i Aalborg gennem de seneste år. Og den var altså gal igen, da regionen den 9. marts fik lavet en rapport, der viste, at vandet var trængt ind forskellige steder i bygningen. Region Nordjylland kræver derfor et haste syn og skøn på det igangværende hospitalsbyggeri i Aalborg Øst. Det oplyser regionen i en pressemeddelelse. Brug for at komme videre I følge rapporten er der mange kilometer vandrør, som har utætheder, samtidig med at der er en facade, hvor der trækker fugt ind. Hastesagen drejer sig om netop fugtophobning og vandindtrængen i de udførte facader på det igangværende byggeri 'Nyt Aalborg Universitetshospital'. - Vi har handlet så hurtigt, vi kunne, da vi blev bekendt med problemstillingen med facaderne. Derfor presser vi nu også på med at gennemføre haste syn og skøn, fordi det er alvorligt og nødvendigt at få en afklaring på hvem, der bærer ansvaret for facaderne, og endnu vigtigere- at der findes en løsning, udtaler regionsrådsformand Mads Duedahl (V) og tilføjer. - Det siger sig selv, at vi har brug for at komme hurtigt videre – jo længere tid facaderne står fyldt op med vand, jo større er risikoen for udvikling af skimmelsvamp, og det er jeg ærlig talt ret bekymret for. I sagen har Region Nordjylland stævnet entreprenørerne MT Højgaard A/S og A.S. Facader, rådgiverkonsortiet INDIGO og byggeledelsen Niras A/S for syn og skøn. Mads Duedahl og det samlede regionsråd håber, at de involverede parter nu vil bakke op og bidrage til, at hastesagen sættes i gang og håber samtidig, at de involverede parter vil bidrage til et konstruktivt samarbejde for at finde en løsning på problemet. Den samlede Hospitalsby er et sygehusbyggeri, der er et af Danmarks største i nyere tid og forventes at udgøre et samlet areal på ca. 250.000 m2 til en pris på cirka 10 milliarder kroner, som det ser ud lige nu. Og stævningen er bare den nyeste torn i det knap så super sygehusbyggeri. Udover budgetoverskridelser , er fristen for, hvornår sygehuset skulle stå færdig blevet rykket gentagende gange .

Referat:
I sagen har Region Nordjylland stævnet entreprenørerne MT Højgaard A/S og A.S. Facader, rådgiverkonsortiet INDIGO og byggeledelsen Niras A/S for syn og skøn.